procesaur/Wiki.mk huggingface dataset:
Универзитетско радио „УГД ФМ“

УГД ФМ е единица којашто претставува информатор за сите активности кои се одржуваат на Универзитетот „Гоце Делчев“. Универзитетското радио придонесува во подобро информирање на студентите и на останатата јавност за активностите на Универзитетот, а воедно претставува место каде што студентите по новинарство и односи со јавноста ја вршат својата пракса. Програмата може да се следи на честота од 91,0 мегахерци во Штип и неговата околина, а сите корисници на Интернет имаат можност програмата да ја следат и онлајн, преку линк на официјалното мрежно место на , Универзитетското радио УГД-ФМ, како дел од Одделот за радио и ТВ при Центарот за односи со јавноста, емитува 24-часовна програма што се однесува на студентите и младите луѓе во градот, програма која го засега работењето на Универзитетот и студирањето на сите студенти. Студентите континуирано се информираат за настаните и за активностите на УГД, а воедно студентското радио и интерната телевизија имаат и образовна и забавна компонента. Преку продукција на образовни и забавни програми овие два медиума претставуваат неформално надополнување на едукацијата на студентите и останатите консументи. Воедно овие два медиума континуирано даваат поддршка преку преноси во живо, гостувања и продукција на емисии на сите настани кои се организираат од страна на Универзитетот.
1 Организација и структура
Универзитетското радио „УГД ФМ“ е непрофитна радиодифузна установа која работи во состав на Универзитетот „Гоце Делчев“ – Штип. Во реализацијата на програмата на Универзитетското радио учествуваат и сите заинтересирани студенти, а истото е ставено во функција и на студиската програма по новинарство при Правниот факултет, Универзитет „Гоце Делчев“.
Програмата на „УГД ФМ“ има информативна, забавна и образовна функција.
2 Активности
Главни активности на Универзитетското радио се образовните, информативните и забавните емисии, од кои дел се емитуваат во живо, а останатите се продуцираат и емитуваат во рамки на програмата на радиото. Емисиите кои се емитуваат на Универзитетското радио се: „Утринска програма“, „Свеж воздух“, „Радио дебата“, „Поп арт“, „Вог“, „Студиорум“, „Култ Фу“, „Џез индекс“, „Студио алтернатив“, „Музика мундана“, „Басни и тапани“, „ДЈ клуб“ и многу други.
Покрај овие активности, Универзитетското радио организира разни трибини, дебати по соодветни поводи како и забави за слушателите и студентите на Универзитетот.
Унштрут-Хајних (општинска заедница)

Унштрут-Хајних (|Unstrut-Hainich) — поранешна општинска заедница во округот Унштрут-Хајних, во Тирингија, Германија. Седиштето на општинската заедница било во Гросенготерн. Била распуштена во јануари 2019 година.
Општинската заедница Унштрут-Хајних се состоела од следниве општини:
# Алтенготерн
# Флархајм
# Гросенготерн
# Херолдисхаузен
# Милферштет
# Шенштет
# Веберштет
Стадион Олимпико Гранде Торино

Стадион Олимпико Гранде Торино — стадион во градот Торино на кој својте домашни натпревари ги игра фудбалскиот клуб Торино, додека фудбалскиот клуб Јувентус настапувал на овој стадион до 2011 година, кога го отвориле нивниот сегашен дом Стадионот Алијанц.
Шенштет

Шенштет (|Schönstedt) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Шенштет се наоѓа на работ од Тириншката Котлина, пет километри северозападно од градот Бад Лангензалца.
Ромска азбука

Ромската азбука е поим со кој се опфаќаат неколку латинични, кирилични и други системи на пишување кои се користат за запишување на ромскиот јазик и неговите дијалекти. Ромскиот јазик до 20 век не бил пишан јазик, иако првиот пишан документ на ромски датира од 1542. Во зависност од тоа каде се зборува јазикот, така варира и ромската азбука. Нема стандардизиран ромски правопис.
1 Азбуки
1.1 Влашкоромска азбука
Оваа азбука за пишување на ромскиот јазик, поточно на влашкоромскиот јазик, е сет на правописни правила за запишување на јазикот. Азбуката е заснована на латиницата. Сепак, гласовите и буквите варираат од регион до регион.
буква, глас, пример
A a, akana ''сега''
B b, barvalo ''богат''
C c, cirdel ''влече''
Č č, čačo ''вистина''
Čh čh, čhavo ''момче''
D d, dorjav ''река''
Dž dž, džukel ''куче''
E e, ertimos ''проштевање''
F f, foros ''град''
G g, gadže ''нером''
H h, harmasari ''ждребе''
I i, ičarel ''крши''
J j, jag ''оган''
K k, kaj ''каде''
Kh kh, khamesko ''сончево''
L l, lašo ''добро''
M m, manuš ''маж''
N n, nav ''име''
O o, oxto ''осум''
P p, pekel ''пече''
Ph ph, phabaj ''јаболко''
R r, rakli ''девојче''
S s, sunakaj ''злато''
Š š, šukar ''благо/добро''
T t, taxtaj ''филџан''
Th th, them ''земја''
U u, uš ''усна''
V v, voro ''братучед''
X x, xarano ''мудар''
Z z, zeleno ''зелено''
Ž ž, žoja ''четврток''
1.2 Кирилица
''Кирилична азбика за калдарешкиот дијалект''
А а, Б б, В в, Г г, Ғ ғ, Д д, Е е, Ё ё, Ж ж
З з, И и, Й й, К к, Кх кх, Л л, М м, Н н, О о
П п, Пх пх, Р р, Рр рр, С с, Т т, Тх тх, У у, Ф ф
Х х, Ц ц, Ч ч, Ш ш, Ы ы, Ь ь, Э э, Ю ю, Я я
''Кирилична азбука на рускоромскиот дијалект''
А а, Б б, В в, Г г, Ґ ґ, Д д, Е е, Ё ё
Ж ж, З з, И и, Й й, К к, Л л, М м, Н н
О о, П п, Р р, С с, Т т, У у, Ф ф, Х х
Ц ц, Ч ч, Ш ш, Ы ы, Ь ь, Э э, Ю ю, Я я
1.3 Ромскиот во Македонија
Ромскиот во Македонија се пишува на латиница:
A a, B b, C c, Ć ć, Č č, D d, DŽ dž, E e
F f, G g, GJ gj, H h, I i, J j, K k, KH kh
L l, LJ lj, M m, N n, NJ nj, O o, P p, PH ph
R r, S s, Š š, T t, TH th, U u, V v, Y y
X x, Z z
Оваа азбука се користи во образованието за Ромите. Кепески и Јусуф (1980) во нивната книга „Ромска граматика“, навеле дека следнава азбука се користи во Македонија и Србија од страна на Ромите::
A a, Ä ä, B b, C c, Č č, KJ kj (Ćć), D d, GJ gj (Ǵǵ)
DŽ dž, E e, F f, G g, H h, X x, I i, J j
K k, L l, LJ lj, M m, N n, NJ nj, O o, P p
Q q, R r, S s, Š š, T t, U u, V v, Z z
Ž ž
2 Други писма
Покрај кирилицата и латиницата, ромскиот јазик се пишува(л) и со други писма. Во Грција се користи грчкото писмо за пишување на ромскиот (иако многу малку се пишува на ромски во Грција). Во Иран, на пример, се користи арапското писмо за запишување на јазикот.
3 Поврзано
* Ромски јазик
* Роми
Anthrax

Anthrax (се чита: ''Антракс'') - американска треш-метал-група од Њујорк. Групата била основана во 1981 година по иницијатива на гитаристите Скот Јан и Дени Лилкер, а оттогаш имаат издадено единаесет студиски албуми и преку 26 синглови. Биле едни од најпопуларните треш метал групи од доцните 80-ти, а често се вбројуваат во ''Големата четворка'' на треш сцената, заедно со Металика, Мегадет и Слеер. Официјалните податоци говорат дека во САД имаат продадено 3 милиони примероци од своите студиски изданија, додека во светот таа бројка е 15 милиони.
Од првата постава на бендот останале само членовите Скот Јан, Чарли Бенанте и Френк Бело, кои воедно се појавуваат на секој студиски албум. Низ годините бендот имал двајца пејачи, и тоа Џои Беладона и Џони Буш. Од поранешните членови, значаен е придонесот на гитаристот Ден Спиц, кој учествувал во снимањето на шест албуми на Антракс. Последен албум на составот е ''For All Kings'', кој бил издаден во 2016 година.
1 Членови на групата
Сегашни членови
* Скот Ијан – ритам-гитара, пратечки вокал (1981–денес), главна гитара, водечки вокал (1981)
* Чарли Бенанте – тапани (1983–денес)
* Френк Бело – бас, придружен вокал (1984–2004, 2005–денес)
* Џои Беладона – главен вокал (1984–1992, 2005–2007, 2010–денес)
* Џон Донаис – главна гитара, придружен вокал (2013–денес)
2 Дискографија
Студиски албуми
*''Fistful of Metal'' (1984)
*''Spreading the Disease'' (1985)
*''Among the Living'' (1987)
*''State of Euphoria'' (1988)
*''Persistence of Time'' (1990)
*''Sound of White Noise'' (1993)
*''Stomp 442'' (1995)
*''Volume 8: The Threat Is Real'' (1998)
*''We've Come for You All'' (2003)
*''Worship Music'' (2011)
*''For All Kings'' (2016)
Милан - Јувентус 1-6 (Серија А 1996-1997)

Вториот натпревар во Серија А во сезоната 1996-1997 помеѓу славните италијански фудбалски клубови Милан и Јувентус, бил одигран на Сан Сиро во Милано на 6 април 1997 во рамките на 26-тото коло од првенството. Јувентус го добил овој натпревар како гостин со убедливи 6-1, нанесувајќи му го на својот соперник еден од најтешките порази на негов терен во Серија А, од кога е уведено новото правило за секоја победа да се добиваат по три бода. Интересно е дека ова била најубедливата победа на Јувентус на гостински терен во Серија А во оваа сезона, но не и единствената таква во сезоната бидејќи претходно во Суперкупот на Европа тие со истиот резултат го совладале и францускиот на Паркот на принцовите.
Милан одиграл една разочарувачка сезона во која накрајот завршиле како 11-ти во првенството, а претходно испаднале уште во групната фаза на Лигата на шампионите и во четвртфиналето на Купот на Италија. За разлика од нив Јувентус бил неприкосновен во Серија А и со скор од 17 победи, 14 нерешени и само 3 порази го освоил своето 24-то скудето во клупската историја. Покрај тоа, Јувентус ги освоил и Суперкупот на Европа и Интерконтиненталниот куп. Исто така Јувентус бил во финалето на Лигата на шампионите втора година по ред, но за разлика од претходната овојпат биле поразени од Борусија Дортмунд со 3-1.
Во првиот натпревар во Серија А за сезоната помеѓу овие два тима во есенскиот дел од првенството, Јувентус и Милан одиграле нерешено 0-0 во Торино.
Волта а Каталуња 2013

Волта а Каталуња 2013 било 93. издание на велосипедската етапна трка Волта а Каталуња. Започнала на 18 март во Калеља и завршила на 24 март во Барселона и се состоела од седум етапи. Претставувала петта трка во сезоната на Светската турнеја.
Трката била освоена од Ирецот Даниел Мартин од екипата , кој го презел водството по освојувањето на кралската етапа, четврта на трката, и го одржувал водството на трката до крајот. Како последица, Мартин, кој претходно на двапати завршувал на второто место и на четвртото место во претходните четири години, станал вториот ирски возачи кој победил на трката по Шон Кели, кој победил на трката во 1984 и 1986. Мартин го освоил генералниот пласман со 17 секунди предност пред второпласираниот Хоаким Родригес, додека возачот на Микеле Скарпони го заокружил подиумот, 17 секунди зад Родригес и 34 секунди зад Мартин; Скарпони ја започнал последната етапа на петтото место, но се поместил по успешниот напад на последните кругови на ридот Монжуик во Барселона.
Другите пласмани на трката биле предводени од членови на бегството во воведната етапа; возачот на Кристијано Салерно бил победник на црвената маичка во планинскиот пласман, додека Кристијан Мајер бил победник на белата маичка за спринтерскиот пласман, како и жолтата маичка за специјалниот спринтерски пласман во чест на 100. издание на Тур де Франс, кое ќе се одржи подоцна во годината. биле победници на екипниот пласман, откако Том Даниелсон исто така се пласирал во првите десет.
1 Екипи
Бидејќи Волта а Каталуња е настан од Светската турнеја на UCI, сите UCI World Tour екипи се повикани автоматски и се обврзани да испратат свој состав. Првично, осумнаесет ''UCI World Tour'' екипи биле поканети на трката, како и четири други екипи со специјална покана и со тоа била создадена главната група од 22 екипи. Подоцна, го повратила својот ''UCI World Tour'' статус по жалбата до Арбитражниот суд за спорт.
Екипите кои настапувале на трката се:
2 Етапи
2.1 Етапа 1
;18 март 2013 - Калеља до Калеља, 153,3 км
2.2 Етапа 2
;19 март 2013 - Жирона до Бањолес, 160,7 км
2.3 Етапа 3
;20 март 2013 - Вилдререс до Валтер 2000–Сеткасес, 180,1 км
2.4 Етапа 4
;21 март 2013 - Љанарс–Вал де Кампродон до Порт Ене–Ријалп, 217,7 км
2.5 Етапа 5
;22 март 2013 - Ријалп до Љеида, 156,5 км
2.6 Етапа 6
;23 март 2013 - Алмаселес до Валс, 178,7 км
2.7 Етапа 7
;24 март 2013 - Ел Вендрел до Барселона–Монжуик, 122,2 км
3 Поредок
Етапа, Победник, Генерален пласман, Планински пласман, Спринтерски пласман, Специјален спринтерски пласман, Екипен пласман
1, Џани Мерсман, Џани Мерсман, Кристијано Салерно, Кристијан Мајер, Кристијан Мајер
2, Џани Мерсман
3, Наиро Кинтана, Алехандро Валверде
4, Даниел Мартин, Даниел Мартин
5, Франсоа Паризјен
6, Сајмон Геранс
7, Томас де Гент
На крај, Даниел Мартин, Кристијано Салерно, Кристијан Мајер, Кристијан Мајер,
Североисток

Североисток (крат. СИ, меѓун. ''NE'' од англ. ''Northeast'') е споредна страна на светот што се наоѓа помеѓу север и исток. Таа е спротивна на југозапад.
1 Поврзано
* Североисточна Африка
* Североисток (САД)
* Североисточен Регион - статистички регион во Македонија
Југоисток

Југоисток (крат. ЈИ, меѓун. ''SE'' од англ. ''Southeast'') е споредна страна на светот што се наоѓа помеѓу југ и исток. Таа е спротивна на северозапад.
1 Поврзано
* Југоисточна Европа
* Југоисточна Азија
* Југоисточен Регион - статистички регион во Македонија
* Југоисточна дивизија (НБА)
Југозапад

Југоизапад (крат. ЈЗ, меѓун. ''СW'' од англ. ''Southwest'') е споредна страна на светот што се наоѓа помеѓу југ и запад. Таа е спротивна на североисток.
1 Поврзано
* Југозападна Азија
* Југозападен Регион - статистички регион во Македонија
Северозапад

Северозапад (крат. СЗ, меѓун. ''NW'' од англ. ''Northwest'') е споредна страна на светот што се наоѓа помеѓу север и запад. Таа е спротивна на југоисток.
1 Поврзано
* Северозападна Африка
* Северозападни Територии (Канада)
* Северозападна дивизија (НБА)
* Северозападна покраина (ЈАР)
Ментерода

Ментерода (|Menteroda) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Ментерода се наоѓа јужно од селото Којла и на северниот раб од шумското подрачје Милхојзер Харт.
1.2 Општински единици
Општината Ментерода е составена од следниве единици:
* Клајнкојла
* Ментерода
* Золштет
* Урбах
Хербслебен

Хербслебен (|Herbsleben) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Општината се наоѓа на реката Унштрут и на истоимената велосипедска рута.
1.2 Општински единици
Општината Хербслебен е составена од следниве единици:
* Хербслебен
* Клајнфаргула
Динвалд

Динвалд (|Dünwald) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Динвалд се наоѓа на ридскиот масив Дин.
1.2 Општински единици
Општината Динвалд е составена од следниве единици:
* Беберштет
* Хипштет
* Цаунреден
2 Историја
Општината била создадена на 1 јануари 1994 година од поранешните општини Беберштет, Хипштет и Цаунреден.
Институт за историја и археологија

1 Историја
Институтот за историја и археологија при Универзитетот „Гоце Делчев" (во продолжение ИНИСА) е формиран на 10.09.2008 година со Одлука на Сенатот на УГД.
Во моментов ИНИСА е сместен во просториите на Универзитетската библиотека.
Функцијата раководител на ИНИСА од основањето до денес ја извршува проф. д-р Кирил Цацков, а функцијата референт во ИНИСА ја извршува м-р Александар Донски.
2 За ИНИСА
Институтот за историја и археологија (ИНИСА) има за цел да врши научна, истражувачка, образовна и апликативна работа од областа на историјата и археологијата на Македонија и да ги презентира резултатите пред научните институции и сите заинтересирани субјекти за историските и археолошките вистини, како во нашата држава, така и надвор од неа.
Својата активност ИНИСА ќе ја реализира преку истражувачки проекти, истражувања од областа на политичките, економските, културно-просветните и духовните вредности на македонскиот народ и на припадниците на сите етникуми во Македонија како заедничка татковина.
ИНИСА се залага и за промовирање на мулти-културата на овие простори.
ИНИСА исто така го развива и критичкото мислење, како и формирањето на етичките, естетските, патриотските и моралните вредности и развивањето на чувство за припадност кон својата држава.
За резултатите и плановите поврзани со активностите на ИНИСА јавноста ќе биде запознавана преку: книги, соопштенија, прес-конференции, интернет и други облици на комуницирање со јавноста.
3 Активности
Дел од активностите со кои се истакнува ИНИСА се: проекти, радио емисии и зборници.
ИНИСА издава и меѓународно научно списание Преглед на Институтот за историја и археологија (РИХА).
4 За РИХА
Меѓународното научно списание Преглед на институтот за историја и археологија (Review of the Institute of History and Archaeology – RIHA) ја прослави првата деценија од своето постоење во 2020 година. Првиот број на списанието под името Годишен зборник е издаден во 2010 година. Списанието издава научни трудови и рецензии на македонски и англиски јазик од областите: историја, археологија, класични студии, етнологија, антропологија и музеологија.
Меѓународниот уредувачки одбор на списанието е формиран во 2016 година, а главен и одговорен уредник на РИХА е проф. д-р Љубен Тевдовски.
Тахикардија

Тахикардија или тахиаритмија е симптом кој претставува покачување на бројот на чукања на срцето (срцева честота) над физиолошките граници. Кај човекот физиолошка граница зависи од животното доба, а кај возрасните луѓе изнесува повеќе од 100 отчукувања во минута.
Покачувањето на срцевата честота може да биде дел од физиолошките појави во телото на човекот. Примери за тоа се тахикардија како последица на засилените метаболитички потреби (на пример физички напор), последица на паѓање на крвниот притисок - рефлексна тахикардија или тахикардија како последица на стимулација на срцето директно на нервите и хормоните на симатичкиот нервен систем (на пример кај психичките напнатости или страв). Тахикардијата може да се појави и поради патолошките процеси на срцето или патолошките процеси кои примарно не го зафаќаат срцето. Тахикардијата може да се подели на:
* синусна тахикардија;
* вентрикуларна тахикардија;
* суправентрикуларна тахикардија.
1 Дефиниција
Тахикардија за различни возрасни групи:* 1–2 дена: >159 отчукувања во минута (овм)
* 3–6 дена: >166 овм
* 1–3 недели: >182 овм
* 1–2 месеци: >179 овм
* 3–5 месеци: >186 овм
* 6–11 месеци: >169 овм
* 1–2 години: >151 овм
* 3–4 години: >137 овм
* 5–7 години: >133 овм
* 8–11 години: >130 овм
* 12–15 години: >119 овм
* >15 години – возрасен: >100 овм
Тарагона

Тарагона (|Tarragona, |טַרְקוֹן, ''Таркон''; |Tarraco) — град сместен на југот на Каталонија на североисточниот дел на Шпанија, крај Средоземното Море. Главен град на шпанската покраина со истото име. Географски, на север се граничи со покраината Барселона. Населението брои 134.085 жители.
Јирген Колер

Јирген Колер (роден на 6 октомври 1965, во Ламбшајм) — германски фудбалски тренер и поранешен фудбалер, кој играл на позицијата централен одбранбен играч.
1 Кариера
Тој се повлекол од професионалниот фудбал во 2002 година на возраст од 36 години, а последната сезона ја одиграл во дресот на Борусија Дортмунд, клуб со кој ја освоил Лигата на шампионите во сезоната 1996-97. Пред Борусија, Колер играл за екипите на Манхајм, Келн, Бајерн Минхен и Јувентус. Во својата долга и богата кариера Колер освоил уште три наслови во Бундеслигата (еден со Бајерн и два со Борусија), еден во Серија А (Јувентус), еден Куп на УЕФА (Јувентус) и еден наслов од Интерконтиненталниот куп (Борусија Дортмунд).
За репрезентацијата на Германија, Колер одиграл вкупно 105 натпревари и постигнал 2 гола. Во моментов тој е на петто место на вечната список на играчи со најмногу настапи за германската репрезентација. Најголемите успеси на репрезентативно ниво му се освојувањето на Светското првенство во Италија во 1990 година и на Европското првенство во 1996 година. Вкупно настапил на три Светски и три Европски првенства.
2 Титули
2.1 Клупски
2.1.1 Бајерн Минхен
* Бундеслига : 1989–90,
2.1.2 Јувентус
* Серија А : 1994–95
* Coppa Italia : 1994–95
* Куп на УЕФА : 1992–93
2.1.3 Борусија Дортмунд
* Бундеслига (2) : 1995–96, 2001-02
* УЕФА Лига на шампиони : 1996–97
* Интерконтинентален куп : 1997
2.2 Репрезентативни
*ФИФА Светско Првенство : 1990
*УЕФА Европско Првенство : 1996
Прв конгрес на Руската социјалдемократска работничка партија

Првиот конгрес на Руската социјалдемократска работничка партија (руски: ''Российская социал-демократическая рабочая партия, РСДРП'') се одржал од 13 март до 15 март 1898 година во Минск, Руска Империја денешна Белорусија. Конгресот се одржал во голема тајност во една куќа која била во сопственост на Румјанцев кој работел во железничка во периферијата на Минск, денеска во центарот на градот. Како причина за собирот била договорена наводниот роденден на неговата сопруга. Во домот во едната соба била оставена печката да гори бидејќи доколку дошла полицијата овие документи требало набрзина да бидат изгорени.
Конгресот бил свикан од страна на трите главни социјалдемократски групи од различни области на Руската Империја.
* Сојуз за борба за еманципацијата на работничката класа од Санкт Петербург која била активна од 1895 година. Идниниот основач на меншевизмот Јулиј Мартов и идниниот основач на болшевизмот Владимир Ленин биле меѓу нејзините водачи во 1895 година. Иако била една од најстарите во империјата, оваа група не можела да игра значајна улога бидејќи била неодамна ослабена од апсења.
* Бунд, која на чело со еврејските социјалдемокрари кои делувале од 1897 година. Во тоа време Бунд билае најголемата социјалистичка група во империјата.
* Социјалдемократска организација формирана во 1897 година околу Киев.
Овие три групи биле претставувани од страна на девет делегати. Од друга страна социјалистите од Харков одбиле да учествуваат. Главните прашања на кои се дискутирало на конгресот била потребата од соединување на сите социјалдемократски групи во една партија. На конгресот бил избран Централниот комитет и тоа: Степан Радченко, еден од најстарите руски социјалдемократи и водач на санктпетербуршката лига, Борис Ејделман и Александар Кремер. Манифестот бил напишан од страна на Петар Струв.
Централниот комитет издал наредба за печатење на манифестот но пет од деветте делегати биле уапсени од страна на Охрана во рок од еден месец.
Првиот конгрес не успел да ги обедини руските социјалдемократи. Апсењата кои следувале дополнително ја спречиле групата да функционира како едно тело, а во следниот период следувале и внатрешни расколи.
Јужнондебелејски јазик

Јужнондебелејски јазик (исиндебеле или нребеле) е африкански јазик од нгунската група на банту-јазиците што го говори народот Амандебеле (етнонимот на Ндебеле во ЈАР).
Постои уште еден посебен дијалект наречен матабеле (северен ндебеле) што се говори во Зимбабве и Боцвана. Зимбабвејскиот и јужноафриканскиот ндебеле е поблизок со зулу отколку со другите нгунски дијалекти.
Шлотхајм (општинска заедница)

Шлотхајм (|Schlotheim) — поранешна општинска заедница во округот Унштрут-Хајних, во Тирингија, Германија. Седиштето на општинската заедница е во Шлотхајм. Била распуштена во декември 2019 година.
Општинската заедница Шлотхајм се состоела од следниве општини:
# Ботенхајлинген
# Исерсхајлинген
# Клајнвелсбах
# Кернер
# Маролтероде
# Нојнхајлинген
# Обермелер
# Шлотхајм
Шлотхајм

Шлотхајм (|Schlotheim) — поранешен град во округот Унштрут-Хајних, во сојузната покраина Тирингија, Германија. Од 31 декември 2019 година претставува дел од градот Нотертал-Хајлингер Хеен. Се наоѓа на 14 километри источно од окружниот град Милхаузен.
1 Географија
1.1 Местоположба
Шлотхајм се наоѓа на средина од Германија.
1.2 Градски единици
Покрај самото градско јадро, кон него припаѓале и местата Мерштет и Хоенберген.
1.3 Соседни општини
Соседни места на Шлотхајм се Ботенхајлинген, Исерсхајлинген, Клајнвелсбах, Кернер, Маролтероде, Нојнхајлинген и Обермелер.
Исерсхајлинген

Исерсхајлинген (|Issersheilingen) — село и поранешна општина во округот Унштрут-Хајних, во сојузната покраина Тирингија, Германија. Од 31 декември 2019 година претставува дел од градот Нотертал-Хајлингер Хеен.
1 Географија
1.1 Местоположба
Исерсхајлинген се наоѓа помеѓу Шлотхајм и Бад Лангензалца.
Највисока точка во општината е на 335 метри.
Ботенхајлинген

Ботенхајлинген (|Bothenheilingen) — село и поранешна општина во округот Унштрут-Хајних, во сојузната покраина Тирингија, Германија. Од 31 декември 2019 година претставува дел од градот Нотертал-Хајлингер Хеен.
1 Географија
1.1 Местоположба
Ботенхајлинген се наоѓа 12 километри источно од окружниот град Милхаузен.
Највисока точка е Галгенберг со 309,4 метри на север од местото. Низ Ботенхајлинген тече потокот Грундграбен.
Чилдирски пашалак

Чилдирскиот ејалет (отомански јазик: ایالت ایالت چلدر; ''Eyālet-i Čildir'') бил ејалет на Отоманското Царство во Југозападен Кавказ. Областа на поранешниот Чилдирски ејалет сега е поделена меѓу Самцхе-Џавахетија и Аџарија во Грузија и провинциите Артвин, Ардахан и Ерзурум во Турција. Административен центар бил градот Чилдир помеѓу 1578-1628, Ахалцихе помеѓу 1628 и 1829 и Олту помеѓу 1829-1845 година.
Османлиите го презеле регионот околу Ахалцихе од Кнежевство Гурија, вазална земја на Сефевидите. Во 1578 година, кога новата покраина била основана, Османлиите го назначиле поранешниот грузиски принц Минучир (кој го зел името на Мустафа по примање на исламот) како прв гувернер.
Во текот на Руско-турската војна (1828-1829), Русите ја окипирале покраината. Административниот центар се пресели од Ахалцихе, кој бил отстапен на Русија па по ова истиот се пременстил во Олту. Поголемиот дел од ејалетот бил отстапен на Русија, додека останатиот дел бил приклучен кон Ејалетот Карс.
Клајнвелсбах

Клајнвелсбах (|Kleinwelsbach) — село и поранешна општина во округот Унштрут-Хајних, во сојузната покраина Тирингија, Германија. Од 31 декември 2019 година претставува дел од градот Нотертал-Хајлингер Хеен.
1 Географија
1.1 Местоположба
Клајнвелсбах се наоѓа јужно од ридскиот масив Хајлингер Хеен, каде извира реката Велсбах, која подоцна кај Тамсбрик се влева во Унштрут.
Нојнхајлинген

Нојнхајлинген (|Neunheilingen) — село и поранешна општина во округот Унштрут-Хајних, во сојузната покраина Тирингија, Германија. Од 31 декември 2019 година претставува дел од градот Нотертал-Хајлингер Хеен.
1 Географија
1.1 Местоположба
Нојнхајлинген се наоѓа во северозападниот дел на Тириншката Котлина.
Обермелер

Обермелер (|Obermehler) — село и поранешна општина во округот Унштрут-Хајних, во сојузната покраина Тирингија, Германија. Од 31 декември 2019 година претставува дел од градот Нотертал-Хајлингер Хеен.
1 Географија
1.1 Местоположба
Обермелер се наоѓа 12 километри североисточно од окружниот град Милхаузен.
1.2 Општински единици
Поранешната општина се состоела од четири единици: Обермелер, Гросмелра, Петен и Ам Флугхафен.
Кернер

Кернер (|Körner) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Кернер се наоѓа околу 12 километри источно од градот Милхаузен. Околу него се наоѓаат големи обработливи површини, а низ Кернер тече реката Нотер, притока на Унштрут.
1.2 Општински единици
Општината Кернер е составена од следниве единици:
* Кернер
* Фолкенрода
* Естеркернер
2 Занимливост
Со поштенскиот број 99998, Кернер (заедно со Вајнберген) го има највисокиот број во германскиот поштенски систем, бидејќи 99999 не бил доделен. Бил направен исклучок на 9.9.1999, кога Кернер можел да го користи на овој посебен датум.
Севернондебелејски јазик

Севернондебелејски јазик (Исиндебеле, Синдебеле) — африкански јазик од нгунската група на банту-јазиците што го говори народот Ндебеле (Матабеле) во Зимбабве.
Јазикот е сроден на зулу од ЈАР, бидејќи народот Ндебеле потекнува од следбениците на водачот Мзиликази, кои го напуштиле Квазулу на почетокот на XIX век, за време на немирниот период мфекане.
Двата јазика наречени „ндебеле“ не се варијанти на еден ист јазик, туку сродни јазици од нгунската група. Северниот е впрочем дијалект на зулу, додека пак постариот јужен ндебеле припаѓа на друга подгрупа. Задничкото име го носат поради контактот со иселениците на Мзиликази и изворниот народ Ндебеле, чија територија ја преминувале при раселбата.
1 Азбука и гласови
Азбуката е лесна и фонетска, а секоја самогласка има по еден глас. Акцентот паѓа на претпоследниот слог.
Самогласките се: ''a'', ''o'', ''u'', ''e'' и ''i''.
Постојат три чкрапави гласа: ''c'', ''q'' и ''x''.
2 Поврзано
* Јужен ндебеле
* Ндебеле (народ)
* Покраини во Зимбабве
* Северен Матабелеленд
* Јужен Матабелеленд
* Булавајо
Вајнберген

Вајнберген (|Weinbergen) — поранешна општина во округот Унштрут-Хајних, во сојузната покраина Тирингија, Германија. Општината била создадена на 30 јуни 1994 година со спојување на општините Болштет, Грабе, Хенгеда и Зебах во рамки на тогашната административна реформа и постоела до 31 декември 2018 година. Општината била припоена кон градот Милхаузен.
1 Географија
1.1 Местоположба
Општината Вајнберген се наоѓала во северозападниот дел на градот Милхаузен. На североисток се граничела со Кернер, на југоисток со некогашната општинска заедница Унштрут-Хајних и на запад со општината Фогтај.
1.2 Општински единици
Општината Вајнберген била составена од следниве места:
* Болштет
* Грабе
* Хенгеда
* Зебах
Општинската администрација била сместена во Болштет.
Сото (јазик)

Сото (сесото или јужен сото) — банту-јазик што се говори претежно во ЈАР (еден од 11-те службени јазици) и Лесото, каде е национален јазик. Ова е аглутинативен јазик што се служи со разни афикси, изведувања и флексија во постапката на зборообразба.
1 Класификација
Јазикот сото е јужен банту-јазик, од семејството на нигерконгоански јазици во рамките на сотоцванската гранка на Зона S (S.30). Најсродни јазици на сото се другите покрупни јазици од сотоцванската група: цвана (сецвана), северен сото (сесото са лебоа), кгалагади (шекгалагари) и лози (силози).
Сотоцванските јазици пак, се во блиско сродство со други јужни банту-јазици, како што се венда, цонга, тонга, и нгунските јазици (а можеби и со макуа во Танзанија и Мозамбик).
2 Географска распределба
Според пописот од 2001 г, сото во ЈАР го говорат барем 4 милиони луѓе како мајчин јазик (8% од населението). Ова е главен јазик во Лесото, каде има 1.493.000 говорници или 85% од населението (1993). Постојат уште барем 5 милиони јужноафриканци што го познаваат јазикот како втор или трет јазик (на пр. во сите населени места во и околу Јоханесбург, Совето и Чване).
3 Фонологија
Гласовниот систем на сото е необичен по многу нешта. Јазикот има исфрлени согласки, чкрапави согласки ресична трепетна согласка, релативно голем број на слеани согласки, нема предназализирани гласови, и има редок облик на хармонија според самогласната висина. Јазикот има вкупно 39 согласни и 9 самогласни фонеми.
Јазикот се одликува и со голем број на сложени гласовни преобразби, при што честопати се менуваат фоновите кај зборовите поради влијанијата од други (напати невидливи) гласови.
4 Граматика
Најзабележителни особености на сотската граматика се оние што ги дели со другите банту-јазици: родот кај именките и системите на слагање. Граматиката не прави разлика во полот на лицата, т.е. не врши измени во зависност од родот. Оваа особеност ја дели со другите јазици од групата.
Друга позната одлика на јазикот е неговата аглутинативна морфологија. Покрај ова, јазикот нема никакви падежи, што значи дека улогата на именката се укажува исклучиво со збороредот.
5 Поврзано
* Северен сото
* Басото
* Банту-јазици
Кукуш (област)

Кукуш или Кукс (|Qarku i Kukësit) — област во Албанија. Таа се состои од окрузите Хас, Тропоја и Кукуш и нејзиниот главен град е Кукуш (Кукс). Според пописот од 2010 година во областа живеат 79.303 жители.
На копно се граничи со следниве области:
* Дебар - југ;
* Леска - југозапад;
* Скадар - запад;
Травис Мајер (велосипедист)

Травис Мајер (|Travis Meyer; р. ) — поранешен австралиски професионален велосипедист, кој возел професионално во периодот 2010-2016.
Негова прва ''UCI ProTour'' трка била Тур Даун Андер 2009. На почетокот на 2010 ја освоил друмската трка на државното првенство.
Мајер се приклучил на за сезоната 2014.
1 Личен живот
Неговиот брат Камерон Мајер е исто така велосипедист, и возел со Травис во во 2012 и 2013 година.
2 Достигнувања
;2006
: Светски јуниорски велодромски првенства
::1. Медисон
::1. Екипна потера
;2007
: Светски јуниорски велодромски првенства
::1. Поединечна потера
::1. Скреч
::1. Екипна потера
::10. Друмска трка
;2008
: 1. Краен пласман Трка околу Берлин
: 1. Краен пласман Трка околу Велингтон
::1. Етапа 3
::1. Етапа 7
: 3. Национално хронометарско првенство под 23 години
: 7. Краен пласман Ронде де л’Изар
;2009
: 1. Национално велодромско првенство - Екипна потера
: 1. Краен пласман Трка околу Перт
: 2. Национално хронометарско првенство под 23 години
: 10. Краен пласман Трка околу Јапонија
;2010
: 1. Национално друмско првенство
: 5. Гран Премио Нобили Рубинетери
;2015
: 8. Краен пласман Трка околу Тајван
: 9. Краен пласман Трка околу Кореја
;2017
: 6. Национално друмско првенство
2.1 Распоред на резултатите на големите трки
Голема трка, 2012, 2013, 2014, 2015
Џиро, —, —, —, —
Тур, —, 130, —, —
Вуелта, 165, —, —, —
СО = се откажал; — = не учествувал
Џанлука Брамбила

Џанлука Брамбила (|Gianluca Brambilla; р. ) — италијански професионален друмски велосипедист, кој вози за UCI World Tour екипата .
1 Кариера
Ја започнал професионалната кариера во 2010 со .
На Џиро д’Италија 2011, Брамбила завршил четврти во планинскиот пласман и завршил на четвртото место на етапата 18. Брамбила имал уште два пласмани во првите десет на Џиро д’Италија 2012, завршувајќи десетти на седмата етапа, и седми на осмата етапа.
Во септември 2014 година, Брамбила бил исфрлен од Вуелта а Естапа, затоа што разменил неколку удари со рускиот велосипедист Иван Ровни во текот на шеснаесеттата етапа.
Во 2016 година ја освоил осмата етапа на Џиро д’Италија, која му ја донела и розовата маичка. Ја освоил етапата преку рано бегство. Во јуни 2017 година бил именуван во почетниот состав за Тур де Франс 2017.
2 Достигнувања
;2006
: 3. Краен пласман Џиро дел Венето
: 3. Сталавена
;2007
: Џиро дел Венето
::1. Етапа 1 (ТТТ)
::1. Етапа 4
: 1. Меморијал Гери Газпарото
: 2. Копа Фиера Меркатале
: 2. Гран Премио деи Коли Изолани
: 2. Гран Премио Ецио дел Росо
: 3. Меморијал Витиме дел Вајонт 9 октомври 1963
;2008
: 1. ГП Палио дел Речото
: 1. Меморијал Витиме дел Вајонт 9 октомври 1963
: 2. Пикола Санремо
: 2. Џиро дела Провинција ди Падова
: 2. Копа Чита ди Сан Даниеле
: 3. Трофео Зсшди
: 3. ГП Бјанко ди Кустоца
: 3. Копа Лесинија
: 3. Тренто-Монте Бондоне
;2009
: 1. Краен пласман Џиро дел Фриули
: 1. Медалја д’Оро Фраре де Нарди
: 1. Копа Чита ди Сан Даниеле
: 2. Трофео Џанфранко Бјанкин
: 2. Копа Фиера ди Меркатале
: 3. Национално друмско првенство под 23 години
: 3. Трофео Зсшди
: 3. Џиро дела Вали Аретине
: 3. Руота д’Оро
: 3. Трофео Спортиви ди Бриџа
;2010
: 1. Гран Премио Нобили Рубинетери
: 6. Гран Премио ди Лугано
;2011
: 4. Гран Премио Индустрија е Комерчо Артиџанато Карнагезе
: 4. Џиро дела Ромања
: 6. Гран Премио дел’Инсубрија-Лугано
;2012
: 1. Етапа 1b (ТТТ) Џиро ди Паданија
: 2. Џиро дел’Апенино
: 4. Трофео Лаигвелја
: 4. ГП Индустрија & Артиџанато ди Ларчано
: 7. Гран Премио ди Лугано
;2014
: 3. ГП Брик Шоте
: 4. Трофео Сера де Трамунтана
;2015
: 6. Краен пласман Трка Абу Даби
: 8. Национално друмско првенство
: 10. Џиро ди Ломбардија
: 10. Класик Ла Дром
;2016
: 1. Етапа 8 Џиро д’Италија
: 1. Етапа 15 Вуелта а Еспања
: 1. Трофео Поленка-Порт де Андрат
: 2. Национално друмско првенство
: 3. Страде Бјанке
: 4. Трофео Сера де Трамунтана
: 6. Класика де Сан Себастијан
: 7. Краен пласман Вуелта а Бургос
: 8. Тре Вали Варезине
: 10. Краен пласман Трка околу Оман
;2017
: 8. Голема океанска друмска трка „Кедел Еванс“
2.1 Распоред на резултатите на големите трки
Голема трка, 2011, 2012, 2013, 2014, 2015, 2016, 2017
Џиро, 95, 13, 105, 29, —, 22, —
Тур, —, —, —, —, —, —, 53
Вуелта, —, —, —, ДСК, 13, 23, —
СО = се откажал; ДСК = дисквалификуван; — = не учествувал
Садр (подрачје)

Подрачје Садр (IC 1318) — расеана оддавна маглина околу ѕвездата Садр (Гама Лебед), во средиштето на крстот на соѕвездието Лебед. Ова е едно од околните маглински подрачја; другите се маглините Пеперутка и Полумесечина. Содржи многу темни маглини покрај оддавните расеани маглини.
Самиот Садр има величина од околу 2,2. Маглените предели околу подрачјето исто така се прилично сјајни.
1 Слики
Југоисточна Африка

Југоисточна Африка е регион во Африка, сместен во југоисточниот дел на континентот.
1 Територии и региони
*Занзибар
*Кенија
*Мадагаскар
*Малави
*Мозамбик
*Танзанија
*Уганда
2 Поврзано
*Источна Африка
*Јужна Африка
*Географија на Африка
Цонга (јазик)

Цонга (самон. шицонга или поточно шангана) — јужноафрикански банту-јазик што го говори народот Цонга (Вацонга).
1 Име на јазикот
Поимот „цонга“ се однесува на јазиците цонга, цва и ронга. Затоа, самиот јазик цонга во потесна смисла се нарекува „шангана“, наречен по неговиот главен дијалект. Други дијалекти се шилулеке, нвалунгу, хлаве, кнука, гвамба, нлангану, џонга и била.
2 Географска распространетост
Јазикот цонга го говорат околу 1.972.000 жители на покраините Лимпопо, Гаутенг и Мпумаланга во ЈАР, како и 1,5 милиони луѓе во Мозамбик и 19.000 луѓе во Свазиленд. Покрај ова, постојат и 100.000 говорници што живеат во Зимбабве.
Во ЈАР, највеќето припадници на народот Цонга (Вацонга) се сконцентрирани во мееста како Нкованкова, Гијани, Маламулеле, Нвамитва, Мухлава, Хланганани (Бунгени) во Лимпопо и Бушбакбриџ, како и други во Мпумаланга. Постои и бројно население во покраините Северозападна, Квазулу-Натал и Гаутенг, што во основа значи насекаде на територијата на стариот Трансвал.
3 Фонологија
Цонга прави разлика помеѓу модални и мрморни варијанти на согласките: наспроти кај препречните (со исклучок на ), како и помеѓу наспроти кај сонантите (со исклучок на ).
За разлика од некои нгунски јазици, цонга има мошне малку зборови со чкрапки. По место тие можат да бидат од забни до задновенечни.
4 Граматика
Граматиката е типична за банту-јазик, со збороред од обликот „подмет-прирок-предмет“.
5 Поврзано
* Шангани
* Нгунски јазици
Јужни банту-јазици

Јужните банту-јазици се голема група на банту-јазици. и се речиси синонимни со Гатриевата ''Зона S'', освен по тоа што таа не ја вбројува групата шона, а го вбројува јазикот макуа. Во групата спаѓаат сите важни банту-јазици застапени во ЈАР, Боцвана и Мозамбик.
1 Јазици
Тука се наведени јазичните групи во состав на јужните банту-јазици, проследени од нивните кодови согласно Гатриевата класификација.
*макуа (P30)
*чопски ? (S60): чопи, тонга
*нгунски (S40)
**зундски: *коса, *зулу, *северен ндебеле
**текелски: *свати, пути, *јужен ндебеле, лала.
*сотоцвански (S30 + K20): *цвана, бирва–цвапонг, кгалагади.
**сотски: *северен сото (педи), *јужен сото (сото), лози.
*цвароншки ? (S50): ронга, цва, *цонга–гвамба
* *венда (S20)
:*''службени јазици''
Оправданоста на чопската и цвароншката гранка е оспорена.
Унштрутал

Унштрутал (|Unstruttal) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Главното место Амерн, каде се наоѓа општинската администрација, како и местата Рајзер, Дахриден и Хорсмар се наоѓаат на реката Унштрут.
1.2 Општински единици
Општината Унштрутал е составена од следниве места:
* Амерн
* Дахриден
* Ајгенроде
* Хорсмар
* Кајзерсхаген
* Рајзер
1.3 Соседни општини
На југ и на исток, Унштрутал се граничи со градот Милхаузен, на запад со општината Анроде и на север со општината Динвалд и Ментерода.
Родеберг

Родеберг (|Rodeberg) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Истоимената планина Роде со своите 498,2 метри е највисокото извишување на север од Хајних.
Општината се наоѓа околу 20 километри јужно од Хајлбад Хајлигенштат и 8 километри западно од Милхаузен.
1.2 Општински единици
Општината Родеберг е составена од следниве единици:
* Штрут
* Ајгенриден
* Клостер Цела
* Анаберг
* Валдфриден
Местата Анаберг и Клостер Цела во 1966 година биле издвоени од општината Ефелдер.
Нидердорла

Нидердорла (|Niederdorla) — село и поранешна општина во округот Унштрут-Хајних, во Тирингија, Германија. Претставува географски центар на Германија. Најблизок голем град е Ерфурт, кој е и главен град на Тирингија. Од 31 декември 2012 е дел од општината Фогтај.
Сотоцвански јазици

Сотоцванските јазици се група на мошне сродни јужни банту-јазици што се говорат во јужна Африка. Тие се:
* цвана (сецвана), сото (јужен сото, сесото), северен сото (сесото са Лебоа)
* лози (силози или рози)
Ова групирање соодветствува на рубриката S.30 во Гатриевата класификација на јазиците од семејството банту.
Цвана, јужниот сото и разните дијалекти што го сочинуваат северниот сото се заемноразбирливи.
Северниот сото е категорија која не е препознатлива како јужен сото, ниту пак како цвана, и опфаќа најразлични дијалекти како педи (сепеди), цвапо (сецвапо), ловеду (килобеду), пај и пулана. Махо (2002) ги остава источносотските варијанти куцве, пај и пулана како некласификувани во склоп на сотоцванската група.
Лози се говори во Замбија и североисточна Намибија (во појасот Каприви). Значително се разликува од останатите сотоцвански јазици по големите влијанија од јазикот лујана, и можеби други замбиски и капривски јазици. Во Гатриевото дело, лози е погрешно класификуван како K.21.
1 Поврзано
* Јужни банту-јазици
* Нгунски јазици
Северен сото

Северниот сото (познат и како педи, сепеди; самонар. „сесото са Лебоа“) е банту-јазик што го говорат 4.208.980 жители (2001) на покраините Гаутенг, Лимпопо и Мпумаланга во ЈАР.
Урбаните говори содржат и чкрапки поради постојаното влијание од нгунските јазици.
1 Класификација
Северен сото е јазик (или збир од соседни јазици) во состав на сотската гранка на Зона S (S.30) на семејството банту (во нигер-конгоанското колено). Најсроден е на јужниот сото (сесото), цвана, кгалагари и лози.
Се состои од неколку посебни јазици или дијалекти, од кои предоминантен е педи (сепеди), поради што во минатото целата група се поистоветувала со овој говор.
2 Поврзано
* Јужен сото
* Сотоцвански јазици
* Басото
Ленгенфелд унтерм Штајн

Ленгенфелд унтерм Штајн (|Lengenfeld unterm Stein; или уште наречена ''Ленгенфелд/Штајн'') — село и поранешна општина во округот Унштрут-Хајних, во Тирингија, Германија. Од 1 декември 2011 година е дел од општината Зидајхсфелд.
Фогтај (Тирингија)

Фогтај (|Vogtei) — општина во округот Унштрут-Хајних, во сојузната покраина Тирингија, Германија. Била создадена на 31 декември 2012 со спојување на поранешните општини Лангула, Нидердорла и Обердорла.
1 Географија
1.1 Местоположба
Фогтај се наоѓа во јужниот дел на округот Унштрут-Хајних, јужно од окружниот град Милхаузен.
1.2 Општински единици
Општината Фогтај е составена од следниве места:
* Обердорла
* Нидердорла
* Лангула
1.3 Соседни општини
Општината се граничи со Родеберг и Милхаузен на север, Оперсхаузен и Камерфорст на југ, со општините Наца и Халунген од округот Вартбург на југозапад, како и со местото Хајероде на општината Зидајхсфелд на запад.
1.4 Центар на Германија
Во местото Нидердорла се наоѓа центарот на Германија. Оваа точка е одредена како средна вредност од координатите на најсеверната и најјужната, како и на најисточната и најзападната точка.
Зидајхсфелд

Зидајхсфелд (|Südeichsfeld) — општина во округот Унштрут-Хајних, во сојузната покраина Тирингија, Германија. Била создадена на 1 декември 2011 со спојување на некогашните независни општини Хајероде, Катариненберг, Хилдебрандсхаузен и Ленгенфелд унтерм Штајн.
0.1 Географија
Општината се наоѓа во југозападниот дел на округот Унштрут-Хајних, сместена во долината на Вера.
0.2 Општински единици
На 1 декември 2011 година општината била создадена од следниве места:
* Дидорф
* Фаулунген
* Хајероде
* Хилдебрандсхаузен
* Катариненберг
* Ленгенфелд унтерм Штајн
* Ширшвенде
* Вендехаузен
Vandal (музичка група)

Vandal (кирилично: Вандал) — македонски треш метал бенд формиран во Куманово. Основан е во 2006 година, од страна на басистот Горан Митковски и поранешниот тапанар Драган. Подоцна на бендот му се приклучиле гитаристот Дамјан Милановски и вокалот Бојан Стојановски - Шваба. На почетокот овој музички квартет свирел песни од постарите треш состави како Металика, Пантера и Слеер.
Првата песна во нивно авторство се вика „World’s Reflection“, а по неа следеле многубројни настапи по клубовите ширум Македонија. Набргу во бендот се приклучил и Ненад Вељковиќ како петтиот и најнов член. Во меѓувреме дотогашниот тапанар Драган си заминал, а на негово место пристапил Андреј Мициќ, чиј музички стил се одликува со доста брзи ритми и агресивно музицирање.
Нивните текстови имаат разновидна тематика, но најчести се оние кои ги обработуваат секојдневните социјални проблеми и прашањата како што се војната и смртта. Нивното прво издание е демото ''Execute the throne'', кое содржи пет нумери на англиски јазик.
Имаат настапувано на повеќе официјални музички фестивали и манифестации, од кои поважни се: Мораториум 3, фестивалот „Дојди веслај 2007“, како и „Рок Фест 2008“ каде го освоиле првото место според гласовите на публиката. Во моментов бендот работи на нов материјал и се подготвува за поголеми и поамбициозни проекти.
Класична филологија

Класична филологија или класична наука (|Classics или Classical Philology или Classical Studies, |Filologia classica или Studi classici) е хуманистичка наука која го проучува јазикот, книжевноста, историјата, филозофијата, уметноста и други аспекти од грчкото и римското царство во периодот кој е познат под името „антика“ и кој траел од почетокот на грчката писменост до крајот на 5 и почетокот на 6 век од новата ера.
en:Classics#Philology
Бад Тенштет (општинска заедница)

Бад Тенштет (|Bad Tennstedt) — општинска заедница во округот Унштрут-Хајних, во Тирингија, Германија. Седиштето на општинската заедница е во Бад Тенштет.
Општинската заедница Бад Тенштет се состои од следниве општини:
# Бад Тенштет
# Балхаузен
# Бланкенбург
# Брухштет
# Хаусземерн
# Хорнземерн
# Кирхајлинген
# Куцлебен
# Мителземерн
# Зундхаузен
# Тотлебен
# Урлебен
Бланкенбург (Тирингија)

Бланкенбург (|Blankenburg) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Бланкенбург во северозападниот дел на Тириншката Котлина.
Источно од општината се наоѓа природната област Гросер Хорн.
Балхаузен

Балхаузен (|Ballhausen) — општина во округот Унштрут-Хајних, во сојузната покраина Тирингија, Германија.
1 Географија
1.1 Местоположба
Балхаузен се наоѓа источно од градот Бад Тенштет. Северно од него се наоѓа Хопфенберг со 224 метри.
1.2 Општински единици
Општината Балхаузен е составена од следниве единици:
* Гросбалхаузен
* Клајнбалхаузен
Л’хаул’ен

Л’хаул’ен (изв. ''ǂKxʼauǁʼein'') — југоисточно наречје на дијалектниот континуум к’хунг (''ǃKung'') што се говори во Боцвана (селата Гротелагте, Канагас и Ганзи во Ганзи и на ) и во Намибија (Округ Гобабис, Овамболенд и Екока од околу 7.000 луѓе. Во Боцвана, највеќето говорници владејат уште еден јазик (наро или цвана).
Во разни извори, името на јазикот се пишува на повеќе различни начини: ''ǁAuǁei'', ''ǁX’auǁ’e,'' и ''Auen''. Еноними се: ''Juǀʼhoan'' (жуц’оан), ''ǃXuun,'' и ''ǂXʼāōǁʼàèn'' (последното значи „северен народ“). Наречен е и ''гобабис к’хунг'' (''Gobabis ǃKung'') и „каукау“ (''Kaukau'') или „коко“ (''Koko'').
Посебните знаци што се користат во јазикот означуваат разни чкрапави согласки.
Од линвгистички аспект, податоците за ова наречје се доста ограничени бидејќи е незадоволително документирано во писмен облик.
1 Поврзано
* К’ха
* К’хунг
Општина Богомила

:''За истоименото село, видете Богомила.''
Општина Богомила — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога била припоена на Општина Чашка. Седиште на општината било селото Богомила.
Територијата на општина се наоѓала во областа Азот. Најголема река во општината била реката Бабуна. Општината се граничела со: Општина Долнени на југ, Општина Македонски Брод и Општина Самоков на запад, Општина Студеничани и Општина Велес на север, Општина Чашка на исток и Општина Извор на југоисток.
1 Демографија
На пописот од 2002 година, Општина Богомила имала 1.252 жители. Следува табела на националната структура на населението
Националност, Вкупно
Македонци, 1.192
Албанци, 45
Турци, 4
Роми, 0
Власи, 0
Срби, 5
Бошњаци, 0
останати, 6
2 Поврзано
* Општина Чашка
* Општини во Македонија
* Богомила
* Азот